CELEX: 31988R1733
Language: el
Date: 1988-06-13 00:00:00
Title: Κανονισμός (ΕΟΚ) αριθ. 1733/88 του Συμβουλίου της 13ης Ιουνίου 1988 που επικυρώνει τον κανονισμό (ΕΟΚ) αριθ. 561/88 της Επιτροπής για τη θέσπιση καθεστώτος αδειών εισαγωγής που θα ισχύουν κατά τις εισαγωγές στην Ιταλία υποδημάτων καταγωγής Νοτίου Κορέας και Ταϊβάν

Avis juridique important

|

31988R1733

Κανονισμός (ΕΟΚ) αριθ. 1733/88 του Συμβουλίου της 13ης Ιουνίου 1988 που επικυρώνει τον κανονισμό (ΕΟΚ) αριθ. 561/88 της Επιτροπής για τη θέσπιση καθεστώτος αδειών εισαγωγής που θα ισχύουν κατά τις εισαγωγές στην Ιταλία υποδημάτων καταγωγής Νοτίου Κορέας και Ταϊβάν  

Επίσημη Εφημερίδα αριθ. L 155 της 22/06/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1733/88 ΤΟΥ ΣΥΜΒΟΥΛΙΟΥ  της 13ης Ιουνίου 1988  που επικυρώνει τον κανονισμό (ΕΟΚ) αριθ. 561/88 της Επιτροπής για τη θέσπιση καθεστώτος αδειών εισαγωγής που θα ισχύουν κατά τις εισαγωγές στην Ιταλία υποδημάτων καταγωγής Νοτίου Κορέας και Ταϊβάν  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 1243/86 (2), και ιδίως το άρθρο 15 παράγραφοι 5 και 6,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 561/88 (3), θέσπισε καθεστώς αδειών εισαγωγής για τις εισαγωγές στην Ιταλία υποδημάτων καταγωγής Νοτίου Κορέας και Ταϊβάν·  ότι ένα κράτος μέλος παρέπεμψε τον εν λόγω κανονισμό στο Συμβούλιο στις 28 Μαρτίου 1988·  ότι, κατά τις συζητήσεις του Συμβουλίου, κατέστη σαφές ότι εξακολουθεί να υφίσταται η κατάσταση που οδήγησε την Επιτροπή στην έκδοση του κανονισμού (ΕΟΚ) αριθ. 561/88· ότι, επομένως, είναι δικαιολογημένη η διατήρηση των εν λόγω μέτρων·  ότι, επομένως, είναι σκόπιμο, δυνάμει του άρθρου 15 παράγραφος 6 του κανονισμού (ΕΟΚ) αριθ. 288/82, να επικυρώσει το Συμβούλιο τον κανονισμό (ΕΟΚ) αριθ. 561/88 της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 561/88 της Επιτροπής επικυρώνεται.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 30 Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 13 Ιουνίου 1988.  Για το Συμβούλιο  Ο Πρόεδρος  H.-D. GENSCHER  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 113 της 30. 4. 1986, σ. 1.  (3) ΕΕ αριθ. L 54 της 1. 3. 1988, σ. 59.